Na osnovu člana 38 stav 1 tačka 2 Zakona o lokalnoj samoupravi (Sl. list CG br. 2/18 i 34/19) člana 70, 71, 72 i 73 Zakona o poljoprivrednom zemljištu ("Sl. list CG", br. 15/92, 59/92, 73/10, 32/11) i člana 53 stav 1 tačka 2 Statuta Opštine Tuzi, ("Sl. list CG-opštinski propisi", broj 24/19), Skupština opštine Tuzi, na sjednici održanoj dana \_\_\_\_\_\_\_\_\_ 2019. godine, donijela je

ODLUKA

o suzbijanju i procjeni poljskih šteta na teritoriji opštine Tuzi

Član 1

Ovom odlukom utvrđuje se postupak suzbijanje i procjene nastalih poljskih šteta na poljoprivrednom zemljištu u privatnoj i društvenoj svojini.

Član 2

Pod poljskom štetom u smislu ove odluke podrazumijeva se uništavanjem ili oštećenjem usjeva, sadnica, stabala, pašnjaka, livada i poljoprivredne mehanizacije koje nastaju usled:

 1. Napasanja stoke na imanjima drugih vlasnika bez saglasnosti vlasnika,

 2. Progona i prevoza stoke, poljoprivrednih proizvoda i oruđa, mašina i alata za rad preko poljoprivrednih imanja, bez odobrenja vlasnika,

 3. Nepravilnog korišćenja sezonskih puteva,

 4. Uklanjanje graničnih međa i međaša,

 5. Skretanje vode, vodotoka i bujičnih potoka preko imanja drugih vlasnika bez odobrenja vlasnika,

 6. Oštećenje ili uništavanje poljoprivredne mehanizacije na imanjima,

 7. Rušenje i oštećenje koliba, torova i sl.

 8. Prevoz drveta, kamena i dr. preko poljoprivrednog zemljišta,

 9. Sječa, lomljenje ili bilo koji drugi način uništavanja voćnjaka, sadnica ili drugih poljoprivrednih kultura,

 10. Puštanje stoke, odnosno živine po zasijanim površinama ili drugom poljoprivrednom zemljištu, gdje se može pričiniti šteta,

 11. Vađenje kamena, šljunka i drugog materijala kojim se pričinjava šteta na poljoprivrednom zemljištu,

 12. Zloupotreba tuđe stoke,

 13. Sprečavanje korišćenja seoskih puteva i progona bez ovlašćenja,

 14. Sprečavanje korišćenja seoskih pojila i dr. zajedničkih vodopoja i njihovo rušenje i zagrađivanje,

 15. Rušenje i oštećenje kanala za navodnjavanje, /jazova/, kao i sadnja i uzgajanje šumskih kultura u neposrednoj blizini jazova za navodnjavanje koji bi smetali normalnom protoku vode,

 16. Izgradnja građevinskih objekata, ograda i prepreka, kako na jazu, tako i pored njega,

 17. Sve druge samovoljne radnje kojima se sprečava šteta na poljoprivrednom zemljištu.

Član 3

Pričinjenu poljsku štetu u smislu člana 1 ove odluke procjenjuje i utvrđuje na zahtjev oštećene strane, Stručna komisija koju obrazuje predsjednik opštine na predlog opštinskog organa uprave nadležan za poslove poljoprivrede.

Stručna komisija sastavljena je od 3 (tri) člana:

 - predstavnika Opštine,

 - predstavnika Mjesne zajednice, i

 - vještak poljoprivredne struke.

Član 4

Komisija je dužna da na zahtjev oštećenog odmah, a najkasnije sledećeg dana, izađe na lice mjesta radi procjene štete.

Prilikom utvrđivanja i procjene štete prisustvuje oštećeni i počinilac štete.

Ukoliko počinilac štete odbije da prisustvuje procjeni štete, Komisija će izvršiti procjenu štete u njegovom odsustvu.

Član 5

Komisija je dužna prije procjene štete da pokuša da izvrši nagodbu između oštećenog i počinioca štete.

Prilikom procjene štete na licu mjesta, Komisija sastavlja zapisnik koji obavezno sadrži sledeće podatke:

 - na čijem je poljoprivrednom zemljištu šteta pričinjena,

 - koja je površina ili dio objekta oštećen,

 - količinu štete prikazano naturalno /u plodu/, i vrednosno /u novcu/,

 - ko je počinio štetu.

Zapisnik potpisuje komisija, oštećeni i počinilac štete.

Jedan primjerak zapisnika Komisije dostavlja poljoprivrednoj inspekciji, koja po službenoj dužnosti pokreće prekršajni postupak kod nadležnog organa za vođenje prekršajnog postupka.

Član 6

Počinilac štete dužan je da istu nadoknadi oštećenom u iznosu, na način i u roku koji utvrdi Komisija.

Ukoliko počinilac štete odbija da izvrši naknadu za učinjenu štetu, oštećeni ostvaruje svoja prava u sudskom postupku na osnovu zapisnika Komisije o izvršenoj procjeni štete.

Član 7

Članovi Komisije imaju pravo na dnevnice i putne troškove prilikom obilaska terena radi utvrđivanja i procjene poljske štete.

Član 8

Ukoliko se stoka uhvati u poljskoj šteti, a nepoznatog je vlasnika, korisnik poljoprivrednog imanja ili lice zaduženo za zaštitu poljoprivrednog imanja /čuvar polja/, ima pravo zadržati stoku najviše 15 dana o čemu će odmah obavijestiti MUP i Opštinski organ nadležan za poslove poljoprivrede.

Ukoliko se u roku od 15 dana vlasnik ne pronađe stoka će se na osnovu odobrenja koji donosi Opštinski organ nadležan za poslove poljoprivrede prodati putem Oglasa na javnoj licitaciji.

Član 9

Novčana sredstva ostvarena prodajom stoke na javnoj licitaciji upotrijebiće se za naknadu troškova pričinjene štete, čuvanja i održavanja stoke, sprovođenje postupka javne licitacije, a ostatak sredstava biće uplaćen u Budžetu Opštine.

Član 10

Vlasnik izgubljene stoke koji se pronađe prije javne licitacije, dužan je da oštećenom nadoknadi troškove pričinjene štete, troškove čuvanja i održavanja stoke.

Član 11

U slučaju kršenja odredaba ove odluke primjenjivaće se sankcije utvrđene Zakonom o poljoprivrednom zemljištu.

Član 12

Nadzor nad sprovodjenjem ove Odluke, vršiće nadležni inspekcijski organ Ministarstva poljoprivrede i održivog razvoja i Ministarstvo održivog razvoja i turizma uz saradnju sa Službom komunalne policije i komunalne inspekcije opštine Tuzi.

Član 13

Ova odluka stupa na snagu osmog dana od dana objavljivanja u "Sl. listu CG - opštinski propisi".

Broj:

Tuzi, \_\_\_\_\_\_\_\_.2019. god.

SKUPŠTINA OPŠTINE TUZI

PREDSJEDNIK SKUPŠTINE,

Fadil Kajoshaj

**O B R A Z L O Ž E NJ E**

***Pravni osnov:*** Pravni osnov za donošenje ove odluke se nalazi u članu 38 stav 1 tačka 2 Zakona o lokalnoj samoupravi (Sl. list CG br. 2/18 i 34/19) kao i članu 70, 71, 72 i 73 Zakona o poljoprivrednom zemljištu ("Sl. list CG", br. 15/92, 59/92, 73/10, 32/11) i člana 53 stav 1 tačka 2 Statuta Opštine Tuzi, ("Sl. list CG-opštinski propisi", broj 24/19).

***Razlozi za donošenje:*** Ovom odlukom utvrđuje se postupak suzbijanje i procjene nastalih poljskih šteta na poljoprivrednom zemljištu u privatnoj i društvenoj svojini. Pod poljskom štetom u smislu ove odluke podrazumijeva se uništavanjem ili oštećenjem usjeva, sadnica, stabala, pašnjaka, livada i poljoprivredne mehanizacije koje nastaju usledn napasanja stoke na imanjima drugih vlasnika bez saglasnosti vlasnika, progona i prevoza stoke, poljoprivrednih proizvoda i oruđa, mašina i alata za rad preko poljoprivrednih imanja, bez odobrenja vlasnika,, nepravilnog korišćenja sezonskih puteva, uklanjanje graničnih međa i međaša, skretanje vode, vodotoka i bujičnih potoka preko imanja drugih vlasnika bez odobrenja vlasnika, oštećenje ili uništavanje poljoprivredne mehanizacije na imanjima, rušenje i oštećenje koliba, torova i sl. Takođe ovom odlukom uređuje se prevoz drveta, kamena i dr. preko poljoprivrednog zemljišta, sječa, lomljenje ili bilo koji drugi način uništavanja voćnjaka, sadnica ili drugih poljoprivrednih kultura, puštanje stoke, odnosno živine po zasijanim površinama ili drugom poljoprivrednom zemljištu, gdje se može pričiniti šteta, vađenje kamena, šljunka i drugog materijala kojim se pričinjava šteta na poljoprivrednom zemljištu, zloupotreba tuđe stoke, sprečavanje korišćenja seoskih puteva i progona bez ovlašćenja, sprečavanje korišćenja seoskih pojila i dr. zajedničkih vodopoja i njihovo rušenje i zagrađivanje, rušenje i oštećenje kanala za navodnjavanje, /jazova/, kao i sadnja i uzgajanje šumskih kultura u neposrednoj blizini jazova za navodnjavanje koji bi smetali normalnom protoku vode, izgradnja građevinskih objekata, ograda i prepreka, kako na jazu, tako i pored njega, kai svee druge samovoljne radnje kojima se sprečava šteta na poljoprivrednom zemljištu.

Takođe ovom odlukom se uređuje ko procijenjuje i utvrđuje pričinjenu poljsku štetu, sastav komisije i proceduru, obavezu nadoknade štete, slučaj da neko odbije da je istu nadoknadi i dr.

Smatra se da se odnosi moraju urediti pored ovom odlukom i dobrom običajnom praksom u Malesiji.

Nadzor nad sprovodjenjem ove Odluke, vršiće nadležni inspekcijski organ Ministarstva poljoprivrede i ruralnog razvoja i Ministarstvo održivog razvoja i turizma uz saradnju sa Službom komunalne policije i komunalne inspekcije opštine Tuzi. Odluka stupa na snagu osmog dana od dana objavljivanja u "Sl. listu CG - opštinski propisi".